**Brev da model en cas d'in accident grev u d'in mortori**

Stimads geniturs

Sco che Vus essas probablamain gia vegnì a savair hai dà il/ils (data, descripziun pitschna da l'accident). En consequenza da quai è nossa scolara / noss scolar (num) mort(a) / vegnì(-ida) blessada grevamain.

Nus essan fitg pertutgads ed exprimin nossa sincera condolientscha a la famiglia.

Davart da la scola (descripziun da las mesiras, p.ex. èn vegnidas manadas discussiuns cun las classas oz la damaun ed igl èn vegnidas dadas pussaivladads per vegnir a fin cun quai ch'è capità e per prender cumià). Las persunas d'instrucziun da classa stattan er ils proxims dis a disposiziun a Vus ed a Voss uffants en cas da dumondas u en cas da giavischs. Supplementarmain avain nus clamà per agid il servetsch psicologic da scola.

Suenter disgrazias pon uffants mussar in cumportament ch'è savens nunusità per l'uffant, dentant tuttavia usità en connex cun in eveniment insolit. Intgins uffants èn pli sensibels, dorman mal u paran betg concentrads. Entant che blers uffants en quella vegliadetgna discurran adina puspè da quest eveniment, datti dentant exact tuttina blers che sa retiran u che paran dal tuttafatg ruassaivels. Er quai giascha en la dimensiun usitada.

Nus lain menziunar che talas reacziuns èn normalas per in tschert temp e che la gronda part dals uffants vegn a frida cun l'elavuraziun. Il meglier emprim agid psicologic pon porscher geniturs e stretgas persunas da referiment sco proxims parents. Igl è impurtant che Vus essas qua per Voss uffant, che Vus acceptais ses sentiments, che Vus tadlais tge ch'el di e che Vus respundais sias dumondas.

Sche malsegirezzas cumparan u sch'il malesser dura pli ditg che 5 fin 10 dis, pudais Vus contactar (cussegliader/-dra da scola e d'educaziun, tel.) dal servetsch psicologic da scola.

Il/Ils (data) n'ha l'instrucziun betg lieu, per pussibilitar ina participaziun al funeral.

Infurmaziuns pli detagliadas suondan da la persuna d'instrucziun da classa.

La presidenta dal cussegl da scola: Il manader da scola:

Lieu, data: